Perskeltas dangus

Perskeltas dangus – 1974 m. Lietuvos kino studijoje pagal Vytauto Bubnio romaną „Po vasaros dangum“ sukurtas meninis filmas. Drama. Filmo trukmė – 1 val. 34 min.

 Kūrybinė grupė 
 Scenarijaus autoriai – Marijonas Giedrys, Romas Gudaitis
 Režisierius – Marijonas Giedrys
 Operatorius – Jonas Tomaševičius
 Dailininkas – Algirdas Ničius
 Kostiumų dailininkė – Viktorija Bimbaitė
 Kompozitorius – Giedrius Kuprevičius
 Garso operatorius – Petras Lipeika

 Vaidina 
 Antanas Šurna – Steponas Kreivėnas
 Liubov Virolainen – Polina, jo žmona
 Vasilij Simčič – senasis Kreivėnas
 Ieva Gurinaitė-Paskienė – motina
 Stasys Petronaitis – Vacys Kreivėnas
 Ingrida Kilšauskaitė – Šarūnė Kreivėnaitė
 Balys Bratkauskas – Mindaugas Kreivėnas-Platonovas
 Oleg Dmitrijev – Marius
 Povilas Gaidys – pirmininkas Trakymas
 Vytautas Rumšas – Dainius
 Regina Arbačiauskaitė – Regina
 Gražina Bigelytė-Bulavienė – TV reporterė
 Juozas Jaruševičius – Senavaitis
 Viktoras Malinauskas – Aurimas
 Ona Valiukevičiūtė – Aurimo draugė
 Algimantas Mažuolis, Balys Barauskas, Linas Pečiūra, Artūras Pravilionis, Kristina Gudonytė ir kt.

 Siužetas 

Po ilgų klajonių po SSRS, namo pas tėvus į gimtąją Lietuvą sugrįžta sūnus. Kartu su juo – ukrainietė žmona, kuriai nusibodo klajonės, ji laukiasi ir nori sėslaus gyvenimo, kad ir svetimame krašte.

 Apdovanojimai 
 1975 m. – VIII sąjunginio kino festivalio Kišiniove antrasis prizas už moters vaimenį L. Virolainen.

 Nuorodos 
 Kine kaip kine – Perskeltas dangus (video)
 Perskeltas dangus (video)

Kategorija:Lietuvos filmai
Kategorija:Marijono Giedrio filmai